31977D0415
L 166/1
JURNALUL OFÍCIAL AL UNIUNII EUROPENE
DECIZIA CONSILIULUI
din 3 iunie 1977
privind acceptarea, în numele Comunității, a mai multor anexe ale Convenției internaționale pentru simplificarea și armonizarea regimurilor vamale
(77/415/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere recomandarea Comisiei,
întrucât, în conformitate cu Decizia 75/199/CEE a Consiliului din 18 martie 1975 (1), Comunitatea a semnat convenția internațională pentru simplificarea și armonizarea regimurilor vamale;
întrucât anexele Convenției menționate referitoare la regulile de origine, probele documentare de origine, tranzitul vamal, admiterea temporară pentru perfecționare activă și exportul temporar pentru perfecționare pasivă sunt acceptabile de către Comunitate; întrucât acceptarea anexelor privind regulile de origine, probele documentare de origine, admiterea temporară pentru perfecționare activă și exportul temporar pentru perfecționare pasivă trebuie totuși să fie însoțite de anumite rezerve pentru a se respecta cerințele speciale ale uniunii vamale,
ADOPTĂ PREZENTA DECIZIE:
Articolul 1
Sunt acceptate, în numele Comunității, anexele Convenției internaționale privind simplificarea și armonizarea regimurilor vamale enumerate mai jos:
-
anexa D.1 privind regulile de origine, cu excepția normelor 7 și 8 și a practicii recomandate 10;
-
anexa D.2 privind probele documentare ale originii, cu excepția practicilor recomandate 3, 10 și 12;
-
anexa E.1 privind tranzitul vamal;
-
anexa E.6 privind admiterea temporară pentru perfecționare activă, cu excepția normelor 19 și 34 și a practicilor recomandate 5, 16, 18 și 27;
-
anexa E.8 privind exportul temporar pentru perfecționare pasivă , cu excepția normei 20 și a practicilor recomandate 3, 9 și 10.
Textele anexelor de mai sus se anexează prezentei decizii.
Articolul 2
Comisia informează Secretariatul general al Consiliului de Cooperare Vamală despre acceptarea de către Comunitate a anexei privind tranzitul vamal și, cu rezervele indicate în articolul 1, a anexelor privind regulile de origine, probele documentare de origine, admiterea temporară pentru perfecționare activă și exportul temporar pentru perfecționare pasivă.
Adoptată la Bruxelles, 3 iunie 1977.